DA Den Europæiske Unions Tidende C 293/2

Kortfattede oplysninger om statsstøtte, der ydes i henhold til Kommissionens forordning (EF) nr. 1/2004 af 23. december 2003 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion, forarbejdning og afsætning af landbrugsprodukter

(EØS-relevant tekst)

(2006/C 293/02)

Sag nr.: XA 86/06

Medlemsstat: Spanien

Region: Navarra

Støtteordningens betegnelse eller navnet på den virksomhed, der modtager individuel støtte: Støtte til investeringer i landbrugsbedrifter til køb af maskiner, der foretages af foreninger for året 2006

Retsgrundlag: Orden foral del consejero de agricultura, ganadería y alimentación, por la que se aprueba la convocatoria y las bases reguladoras de ayudas a las inversiones en explotaciones agrarias para la compra de maquinaria realizadas por entidades en régimen asociativo, para el año 2006

Forventede årlige udgifter til ordningen eller det samlede individuelle støttebeløb, der ydes til virksomheden: 350 001 EUR for regnskabsåret 2006

Maksimal støtteintensitet: Støtte på op til 35 % af investeringens værdi til erhvervelse af nyt maskineri.

Støtte på op til 30 % af investeringens værdi til erhvervelse af brugt maskineri.

Gennemførelsesdato: September 2006

Ordningens eller den individuelle støttes varighed: December 2006

Støttens formål: 1) Øge effektiviteten af landbrugsmetoder ved brug af landbrugsmaskiner med stor ydeevne. 2) Tilskynde til brugen af nævnte maskiner, evt. med nye, energibesparende motorer. 3) Sikre indførelsen af højteknologiske, pålidelige maskiner, der kan opfylde det moderne landbrugs behov. Artikel 4: Investeringer i landbrugsbedrifter. Støtteberettigede omkostninger: Omkostninger ved køb af landbrugsmaskiner

Berørt(e) sektor(er): Planteavl

Den støttetildelende myndigheds navn og adresse:

Gobierno de Navarra Departamento de Agricultura, Ganadería y Alimentación C/Tudela, 20 E-31003 Pamplona

Websted: www.navarra.es

Andre oplysninger: Pamplona, den 11. august 2006

Sag nr.: XA 84/06

Medlemsstat: Frankrig

Region: Département de Seine-Maritime

Støtteordning: Støtte til oprettelse af pilotforsøg med soltørring af hø i stalde

Retsgrundlag:

— Artikel 4, stk. 3, i Kommissionens forordning (EF) nr. 1/2004

— Articles L 1511-2 et L 1511-5 du code général des collectivités territoriales

— Articles L 3231-2 et 3232-1 du code général des collectivités territoriales

— Délibération préalable de l'assemblée départementale du 28 mars 2005

Forventede årlige udgifter til ordningen: 250 000 EUR

Maksimal støtteintensitet: 40 % af de støtteberettigede investeringer

Gennemførelsesdato: Straks efter Europa-Kommissionens registrering og kvittering for modtagelsen

Ordningens eller den individuelle støttes varighed: Tre år fra gennemførelsen af støtteordningen

Støttens formål: For bedre at kunne opfylde målene om en bæredygtig udvikling har det departementale råd til hensigt at forbedre udnyttelsen af hø på grundlag af et pilotforsøg med soltørring af hø i stalde. Til dette formål ønsker det at finansiere pilotprojekter for at opstille en referenceramme med henblik på at verificere sådanne anlægs tekniske og økonomiske nytte.

Disse projekter vil udnytte solenergi, der forekommer at være den mest attraktive energiform ud fra såvel økonomiske som miljømæssige hensyn, idet den indebærer en bæredygtig udnyttelse af ressourcerne.

I lyset af risikoen for regn i departementet Seine-Maritime i dagene efter høsten af foder er tørring i stalde langt at foretrække frem for tørring under åben himmel.

I forbindelse med disse projekter vil høet efter slåning blive lagt i tørrerum, hvor der fra neden af blæses solenergiopvarmet luft ind med udstyr, som er placeret under loftet. Efter et døgn eller to opnår høet et tørhedsgrad, der er optimal for oplagring (derimod vil hø, der ikke tørres, forblive fugtigt, og høets kvalitet som foder bliver da middelmådigt med et stort celluloseindhold).

Projektets miljømæssige merværdi øges af det forhold, at en sådan investering tilskynder til at holde markerne grønne og dermed mindskes overfladeafstrømningen og investeringerne til bekæmpelse af denne

Berørt(e) sektor(er): Græsdriftssektoren

Den støttetildelende myndigheds navn og adresse:

Monsieur le Président du Conseil général Quai Jean Moulin F-76101 Rouen Cedex 1

Internetadresse: http://www.seinemaritime.net, rubrique »guide des aides«

Offentliggørelsen af beskrivelsen, jf. vedlagte udkast, følger med forbehold af, at denne fritagelse registreres hos Europa-Kommissionen, og at ordningen valideres af departementets stående kommission

Sag nr.: XA 85/06

Medlemsstat: Østrig

Region: Steiermark

Støtteordningens navn: Særlige retningslinjer for tildeling af et tilskud til forsikringspræmier til dækning af stormskader på drivhuse i landbruget

Retsgrundlag: Sonderrichtlinie für die Gewährung eines Zuschusses zu den Versicherungsprämien zum Schutz vor Sturmschäden an Gewächshäusern in der Landwirtschaft

Forventede årlige udgifter til ordningen eller det samlede individuelle støttebeløb, der ydes til virksomheden: De samlede årlige omkostninger udgør højst 100 000 EUR — den gennemsnitlige støtte er 400 EUR pr. virksomhed.

Maksimal støtteintensitet: 50 % af forsikringspræmien

Gennemførelsestidspunkt: Efter at støtten er anmeldt inden for rammerne af gruppefritagelsesforordningen.

Ordningens eller den individuelle støttes varighed: Varigheden afgrænses til gyldighedsperioden for forordning (EF) nr. 1/2004 (dato for indgivelse af ansøgning). Hvis gyldighedsperioden for forordning (EF) nr. 1/2004 forlænges, forlænges ordningen tilsvarende

Støttens formål: Støtte, jf. artikel 11 i Kommissionens forordning (EF) nr. 1/2004.

For at sikre landbrugets fortsatte beståen og udvikling i Steiermark yder Land Steiermark et tilskud til en forsikring mod produktionstab i landbruget som følge af stormskader på drivhuse.

På dette grundlag skal tilskuddet til forsikringspræmien til dækning af stormskader på drivhuse især dække risikoen for produktionstab som følge af stormskader, herunder risikoen for omfattende skader, der kan bringe selve deres eksistens i fare. Tilskuddet til omkostningerne for forsikringspræmierne skal tilskynde landmændene til at forsikre sig mod naturkatastrofer

Berørt(e) sektor(er): Plante- og frugtavl

Den støttetildelende myndigheds navn og adresse:

Amt der Steiermärkischen Landesregierung Fachabteilung 10A Agrarrecht und ländliche Entwicklung A-8052 Graz-Wetzelsdorf, Krottendorferstraße 94

Web-sted: www.verwaltung.steiermark.at